Oznámenie

Ministerstvo školstva, vedy, výskumu a športu Slovenskej republiky oznamuje, že  vydáva

dodatok č. 1 k Pedagogicko-organizačným pokynom na školský rok 2014/2015, ktorý znie:

Kapitola 1.3 sa mení nasledovne:
1.3 Celoslovenské testovanie žiakov 9. ročníka základných škôl

1.	Celoslovenské testovanie žiakov 9. ročníka základných škôl (okrem žiakov s mentálnym postihnutím) pod názvom Testovanie 9–2015 sa uskutoční 8. apríla 2015 (streda) z predmetov matematika, slovenský jazyk a literatúra, maďarský jazyk a literatúra, ukrajinský jazyk a literatúra, slovenský jazyk a slovenská literatúra.
2.	Náhradný termín testovania sa uskutoční 21. apríla 2015 (utorok).
3.	S cieľom zvýšiť objektivitu priebehu testovania riaditelia základných škôl a stredných škôl na základe poverenia odboru školstva okresného úradu v sídle kraja (ďalej len „OŠ OÚ“) poveria úlohou externého dozoru pedagogických zamestnancov iných škôl, ktorí nemajú aprobáciu na testované predmety.
4.	Na vybraných základných školách bude v období február a máj 2015 prebiehať pilotné overovanie testovacích nástrojov pre Testovanie 9.
5.	Informácie o Testovaní 9-2015 sú zverejnené na www.nucem.sk.

Dušan Čaplovič
minister školstva, vedy, výskumu a športu SR